Ternopolda noma’lum shaxs sakkiz avtomobilga qarata o‘q uzdi

Ukrainaning Ternopol shahrida 28-sentabrga o‘tar kechasi noma’lum shaxs bir necha avtomobilga qarata o‘q uzgan. Bu haqda “Korrespondent.net” xabar bermoqda.

Hozirgi vaqtda mahalliy militsiya avtomobillarga qarata o‘q uzgan huquqbuzarni aniqlash va qo‘lga olish bo‘yicha ish olib bormoqda.
“VKontakte”dagi “Tarnopoldan Ternopolgacha” guruhida qoldirilgan xabarga ko‘ra, o‘q uzish natijasida sakkiz avtomobilga zarar yetkazilgan.
Avvalroq shaharning boshqa bir qismida 51 yoshli gumonlanuvchi pnevmatik quroldan avtomobil oynasiga qarata o‘q uzib, avtomobil egasiga kamida uch ming grivna miqdorida zarar yetkazgani ma’lum bo‘lgandi.